《千秋岁 寄贺筠心大姊迁居》
清代·周贻繁

鹊喧莺语。仙眷初移府。人共乐，春长住。烟霞辞故宅，鸾凤古新春。

谁许见、玉楼绮户春深处。

羽檄惊旁午。明慧相扶助。戎马靖，奇勋著。云龙声气合，鱼水英雄遇。

东阁外、扶摇直接朝天路。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。